Diari Oficial de la Generalitat Valenciana


Sumari del DOGV 3487, del 04-05-1999 (1999/3193)

ORDRE de 23 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament al centre privat de Formació Professional de Grau Mitjà Styl, de Xàtiva (València).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3193


Data del document
:   23-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Xàtiva
    * ensenyament professional

ORDRE de 23 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament al centre privat de Formació Professional de Grau Mitjà Styl, de Xàtiva (València). [1999/X3193]
  
L'expedient ha sigut iniciat a instància del representant del promotor del centre, en sol·licitud d'autorització d'obertura i funcionament del centre de Formació Professional de Grau Mitjà Styl, de Xàtiva (València).
  
La Direcció General de Centres Docents ha aprovat el projecte de les obres necessàries per a l'autorització, ja que complix els requisits que, per a dit tipus de centre, establix el Reial Decret 1.004/1991, de 14 de juny, i el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
La Direcció Territorial de València ha emés proposta favorable a allò que se sol·licita, a la vista dels informes emesos per la Unitat Tècnica de Construccions i la Inspecció Educativa.
  
Vists la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), que va aprovar el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, que tindrà efectes des de l'inici del curs 1998/99, del següent centre docent privat de Formació Professional:
  
Denominació genèrica: Centre autoritzat de Formació Professional de Grau Mitjà
  
Denominació específica: Styl
  
Titular: Styl, J.T., Soc. Limitada
  
Domicili: c/ Baixada de l'Estació, 8
  
Localitat: Xàtiva
  
Província: València
  
Codi: 73136967
  
Ensenyaments i capacitat que s'autoritzen:
  
- 2 grups del cicle formatiu de grau mitjà de tècnic en Estètica Personal Decorativa per a 60 llocs escolars, sempre que s'impartisquen en doble torn: un grup de matí i un altre de vesprada.
  
- 2 grups del cicle formatiu de grau mitjà de tècnic en Perruqueria amb 60 llocs escolars, sempre que s'impartisquen en doble torn, un grup de matí i un altre de vesprada.
  
Segon
  
La Direcció Territorial de València establirà, en el termini màxim de dos mesos i per resolució, el centre públic al qual el citat centre privat quedarà adscrit a efectes administratius.
  
Allò que s'ha disposat en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà de la seua notificació o publicació, segons corresponga. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 de març de 1999
  
El conseller de Cultura, Educació i Ciència,
  
MANUEL TARANCÓN FANDOS